OpenLLM-France/wikimedia huggingface dataset:
# Manuel Martínez Risco y Macías

Manuel Martínez Risco y Macías (Ourense, 1888 - París, 1954) fou un científic i polític gallec. Llicenciat en ciències físiques. El 1915 fou nomenat catedràtic d'òptica i acústica de la Universitat Complutense de Madrid i més tard de física teòrica de la Universitat Central de Madrid. També fou membre de la Reial Acadèmia de Ciències de Saragossa i fou proposat al Premi Nobel de Física. A les eleccions generals espanyoles de 1931 fou elegit diputat per la província d'Ourense per Acció Republicana i a les eleccions de 1936 per Izquierda Republicana. En acabar la guerra civil espanyola marxà exiliat a França, on va ser maître de Recherches del CNRS, on va continuar les seves investigacions sobre ones de llum.

## Referències

* ↑ «Amigos del cementerio" reivindican la figura del arquitecto Vázquez Gulías en guía». Arxivat de l'original el 2008-06-03. [Consulta: 2 novembre 2008].

## Enllaços externs

* Fotografia d'antics catedràtics de la Complutense
* Biografia al Portal de l'Exili Arxivat 2009-07-17 a Wayback Machine.
* Fitxa del Congrés dels Diputats (castellà)
# Onam

L'Onam (del malaiàlam: ഓണം) és un festival que s'organitza al sud de l'Índia, sobretot a l'estat de Kerala, per a celebrar el temps de collita de l'arròs. La seva data sol fluctuar entre els mesos d'agost i setembre del calendari gregorià, ja que es determina el període de festa segons un calendari lunar, i correspon a la lluna plena.
L'Onam commemora l'arribada del rei llegendari Maveli i les celebracions tenen lloc durant 10 dies. Hi apareixen diversos elements de la cultura i la tradició del Kerala. S'hi fan decoracions florals, nombrosos àpats multitudinaris, i curses de vaixells, el Puli Kali i la dansa Kaikottikali.
# Reimerswaal

Reimerswaal (zelandès Reimerswaol) és un municipi de la província de Zelanda, al sud dels Països Baixos. L'1 de gener de 2009 tenia 21.354 habitants repartits per una superfície de 243,08 km² (dels quals 141,11 km² corresponen a aigua). Limita al nord amb Tholen i Bergen op Zoom (NB), a l'oest amb Kapelle, a l'est amb Woensdrecht (NB) i al sud amb Hulst i Antwerpen.

## Centres de població

* Bath
* Hansweert
* Krabbendijke
* Kruiningen (cap de municipi)
* Oostdijk
* Rilland
* Waarde
* Yerseke.

## Administració

El consistori consta de 19 membres, compost per:
* SGP, 7 regidors
* Partit del Treball, (PvdA) 4 regidors
* Crida Demòcrata Cristiana, (CDA) 3 regidors
* Leefbaar Reimerswaal, 3 regidors
* Partit Popular per la Llibertat i la Democràcia, (VVD) 1 regidor
* ChristenUnie, 1 regidor

## Enllaços externs

* www.reimerswaal.nl
# Armando Mercé Vidal

Armando Mercé Vidal (Bicorb, Canal de Navarrés, 1972), conegut com a Armando, és un pilotaire valencià de raspall. Va començar en la posició de rest, en la qual va aconseguir nombrosos trofeus, però ja al final de la seua carrera s'endavantà per a jugar com a mitger, jugà la seua última partida com a professional en el campionat individual de raspall de 2011 disputant-li la cinquena final a Waldo sent en eixe moment el pilotari que més finals individuals havia disputat després de Waldo.
En el seu palmarès hi ha 5 subcampionats Individuals de Raspall, 3 campionats de la Lliga de Raspall i diversos Autonòmics de Raspall tant a parelles com a trios. És membre del CPV de Bicorp, responsable de l'escola de pilota i vicepresident de raspall a la Federació.

## Referències

* 1 2 «Armando de Bicorp, nou vicepresident de raspall de la F.P.V.». PilotaVeu, 19-12-2014. Arxivat de l'original el 2016-12-20 [Consulta: 18 desembre 2016]. Arxivat 2016-12-20 a Wayback Machine.
* ↑ Soldado, Alberto. «Bicorp recupera la corona del raspall». Levante-EMV, 03-07-2016.
# Incident de Mainila

L'Incident de Mainila va tenir lloc el 26 de novembre de 1939, quan l'exèrcit soviètic va disparar la seva artilleria contra la petita vila russa de Mainila (situada al nord de Petrograd), i els líders soviètics van responsabilitzar Finlàndia de l'atac, inventant pèrdues militars a més de les civils. La Unió Soviètica va fer servir aquest incident com a pretext per a iniciar la invasió de Finlàndia quatre dies després.
D'acord amb els arxius del líder comunista Andrei Jdànov, l'incident va ser planificat per a culpar Finlàndia i pretextar un casus belli. Els finlandesos van negar rotundament que ells haguessin disparat contra la vila, de fet, diaris de guerra trobats posteriorment revelen que els oficials finlandesos havien retirat la seva artilleria de la frontera, i que en realitat, Mainila havia quedat fora del seu abast, justament per tal de prevenir un atac accidental.
Com a conseqüència d'aquest incident, la Unió Soviètica, va trencar el Pacte de no-agressió signat amb Finlàndia, i el 30 de novembre de 1939 va iniciar la Guerra d'hivern.
El 18 de maig de 1994, el President de Rússia Borís Ieltsin, en una conferència de premsa conjunta al Kremlin amb el president de Finlàndia Martti Ahtisaari, va acceptar que la guerra amb Finlàndia no havia estat defensiva, sinó una agressió.

## Notes

* ↑ En una conferència de premsa conjunta amb el president finlandès Martti Ahtisaari al Kremlin, el 18 de maig de 1994. Vegeu (1) Arxivat 2009-02-02 a Wayback Machine.

## Vegeu també

* Guerra d'Hivern
# Arkovo-Béreg

Arkovo-Béreg (en rus: Арково-Берег) és un poble de l'óblast de Sakhalín, a l'Extrem Orient de Rússia, que el 2013 tenia 120 habitants. Pertany al districte de Aleksàndrovsk-Sakhalinski.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Botrytis

«Botrytis» té aquests significats:
* Botrytis, els anamorfs de fongs del gènere Botryotinia
** Botrytis cinerea, un fong important en la vinificació
* Botrytis, el grup cultivar de Brassica oleracea
# Osteochilus borneensis

Osteochilus borneensis és una espècie de peix cipriniforme de la família dels ciprínids.

## Morfologia

Els mascles poden assolir els 28,2 cm de longitud total.

## Distribució geogràfica

Es troba a Sumatra i Borneo.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Reimpressió

Una reimpressió és una nova impressió d'exemplars d'un llibre, al si d'una edició ja existent i sense modificar-la, de manera que els exemplars de la reimpressió són en tot idèntics als de la impressió anterior, amb l'única excepció de la menció de reimpressió. Una reimpressió, doncs, no constitueix edició nova, sinó que és una de les tantes impressions de què pot constar el tiratge total d'una mateixa edició.
El número de reimpressió acostuma de figurar al verso de la portada, tot acompanyant el número d'edició.
En mercats com el francòfon i l'anglòfon es tendeix a distingir clarament les reimpressions de les edicions. A l'Estat espanyol, en canvi, moltes editorials (incloent-ne moltes de llengua catalana) designen les meres reimpressions com a "edicions", abusivament; i així hi és habitual, en cas d'èxits de llibreria, que n'apareguin quatre o cinc presumptes "edicions" absolutament idèntiques entre si en l'espai d'uns pocs mesos; en realitat es tracta de reimpressions, és clar.
El mot reimpressió és precís des del punt de vista analític, però tendeix a resultar confusionari emprat amb criteri ordinal: per exemple, la "cinquena reimpressió" dins una edició en constitueix, lògicament, la sisena impressió, en termes absoluts. Per aquest motiu, a la portada i/o a la pàgina de crèdits és més pràctic usar el mot "impressió"; d'aquesta manera, i reprenent l'exemple, hi imprimiríem "sisena impressió" i evitaríem de descomptar-nos.

## Bibliografia

* Extracte del Reglament del Dipòsit Legal; Normes per a l'establiment del número d'ISBN; Normes per a la inscripció d'obres en el Registre de la Propietat Intel·lelctual; Recomanacions per a la impressió dels fulls de portada i portadella. 2a ed. Barcelona: Generalitat de Catalunya, Departament de Cultura, 1987. ISBN 84-393-0812-4
* Martínez de Sousa, José. Diccionario de edición, tipografía y artes gráficas. Gijón: Trea, 2001. (Biblioteconomía y administración cultural; 46) ISBN 84-95178-96-6
* Pujol, Josep M.; Solà, Joan. Ortotipografia: manual de l'autor, l'autoeditor i el dissenyador gràfic. 2a ed., rev. Barcelona: Columna, 1995. ISBN 84-7809-632-9

## Vegeu també

* Edició (llibre)
* Tiratge
# Armando Lora

Armando Lora (Costabissara, província de Vicenza, 1 de gener de 1951) és un ciclista italià, ja retirat, que fou professional entre 1974 i 1980. En el seu palmarès destaca l'Astico-Brenta de 1970. Va disputar cinc edicions del Giro d'Itàlia i una de la Volta a Espanya.

## Palmarès

* 1970
** 1r a l'Astico-Brenta

### Resultats al Giro d'Itàlia

* 1975. 40è de la classificació general
* 1976. 31è de la classificació general
* 1977. 92è de la classificació general
* 1978. 37è de la classificació general
* 1979. 85è de la classificació general

### Resultats a la Volta a Espanya

* 1975. 44è de la classificació general

## Referències

* ↑ «LORA Armando». [Consulta: 6 gener 2023].
* ↑ ONLUS®, Museo del Ciclismo Associazione Culturale. «Museo del Ciclismo - Armando LORA» (en italià). [Consulta: 6 gener 2023].

## Enllaços externs

* Fitxa a sitiodeciclismo.net
# Bezlésnaia

Bezlésnaia (en rus: Безлесная) és un poble (un possiólok) de l'óblast de Vladímir, a Rússia, segons el cens del 2012 tenia 20 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Malloles (Perpinyà)

Malloles és un antic poble del terme comunal de Perpinyà, a la comarca del Rosselló, de la Catalunya del Nord.
Està situat a prop i al sud-oest del centre del nucli urbà actual de Perpinyà.
Esmentat ja al segle x, el 1241 Jaume I el Conqueridor hi feu publicar les Constitucions de Pau i Treva per al Rosselló. En aquell moment està documentat com una plaça fortificada. Poc després, al segle xiv sofrí un procés de despoblament molt gran, a favor de Perpinyà. Hi ha vestigis de l'església de Santa Maria de Malloles, documentada el 1155, que conserva l'absis romànic. Prospeccions arqueològiques fetes in situ han tret a la llum l'existència de dues altres esglésies més antigues.
A llevant de Malloles, ran de la via del tren i a l'est seu, hi ha el barri de les Haràs. Es formà a l'entorn d'unes quadres per a cria de cavalls (origen del nom: haras, en francès), on posteriorment es dreçà una urbanització d'habitatges de lloguer modest. A l'inici de l'èxode de la Guerra Civil Espanyola (gener del 1939) s'hi instal·là, aprofitant les quadres, un camp de concentració per a refugiats, anomenat Servei Tècnic dels Camps, ja que allotjà obrers especialitzats i menestrals, escollits entre els refugiats, que arranjaven les barraques dels altres camps del departament. A partir del 1945 fou transformat en Centre d'Acollida, sota el control de l'Office International des Réfugiés, que reunia els immigrants de la Península per tal que s'incorporessin a alguna feina. Fou tancat el 1948, i en els seus dos darrers anys d'existència hi passaren unes 30.000 persones.
Al sud-oest de Malloles hi ha el Centre Penitenciari del departament.

## Bibliografia

* Becat, Joan. «113 - Perpinyà». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Perpinyà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ Malloles en els ortofotomapes de l'IGN
# Osteochilichthys brevidorsalis

Osteochilichthys brevidorsalis és una espècie de peix cipriniforme de la família dels ciprínids.

## Morfologia

* Els mascles poden assolir 15 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: és una espècie de peix endèmica de l'Índia.

## Referències

* ↑ «Osteochilichthys brevidorsalis». Catalogue of Life. (anglès) (anglès)
* 1 2 3 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Chandrashekhariah, H.N., M.F. Rahman i S. Lakshmi Raghavan, 2000. Status of fish fauna in Karnataka. p. 98-135. A: Ponniah, A.G. i A. Gopalakrishnan (eds.). Endemic Fish Diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., l'Índia. 1, 347 p.
* ↑ Dahanukar, N., R. Raut i A. Bhat, 2004. Distribution, endemism and threat status of freshwater fishes in the Western Ghats of India. J. Biogeogr 31: 123-136.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia. 775 p.
* ↑ Rema Devi, K. i T.J. Indra, 2000. Freshwater ichthyofaunal resources of Tamil Nadu. p. 77-97. A: Ponniah, A.G. i A. Gopalakrishnan. Endemic Fish Diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., l'Índia. 1, 347 p.
* ↑ Menon, A.G.K., 1999 Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Shaji, C.P., P.S. Easa i A. Gopalakrishnan, 2000. Freshwater fish diversity of Western Ghats. p. 33-35. A: Ponniah, A.G. i A. Gopalakrishnan. (eds.). Endemic Fish Diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., Índia. 1, 347 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Abdi Paixà

Abdurrahman Abdi Paşa, més conegut simplement com a Abdi Paşa (Anadolu Hisari, Bòsfor, ? - ?, Creta, març de 1692) fou un oficial i cronista otomà. Educat a l'escola de palau, va exercir diversos càrrecs administratius a la cort fins que el 1679 fou nomenat governador de Bòsnia. En 1681 fou visir de la cúpula i el 1684 governador de Bàssora fins al 1686, quan fou deposat; en 1687 fou nomenat governador d'Egipte, el 1688 de Rumèlia i el 1689 de Creta o Càndia, on va morir el març de 1692.
A Abdi Paşa se'l considera el primer cronista oficial otomà. A petició de Mehmet IV, va escriure un relat dels esdeveniments en el període 1648-1682, titulat Tārīḵ-e Nešānǰī ʿAbd-al-Raḥmān Pāšā o Tarikh-i weka'i. També va escriure poesia i comentaris sobre el Pandnāma de Farid-ad-Din Attar i sobre els poemes d'Orfi Xirazi.

## Notes

* ↑ Uzunçarşılı, Ismail Hakkı. Osmanlī devletinin merkez ve bahriye teşkilatı (en turc), 1948, p. 64-68.

## Referències

* Babinger, Fr. «ʿAbdī Pas̲h̲a». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 29 de maig del 2016. Primera edició en línia: 2012. Primera edició impresa: ISBN 9789004161214, 1960-2007 <http://referenceworks.brillonline.com/entries/encyclopaedia-of-islam-2/abdi-pasha-SIM_0139>.
* Dianat, Ali Akbar; Lahouti, Hassan. «ʿAbdī Pāshā (Abdi Paşa) (1)». Encyclopaedia Islamica. Editors en cap: Wilferd Madelung and, Farhad Daftary. Brill Online, 2016. 29 de maig del 2016. Primera edició en línia: 2008. Primera edició impresa: ISBN 978-90-04-16860-2, 20080710, 978-90-04-17859-5, 20091123, 9789004191655, 20110912 <http://referenceworks.brillonline.com/entries/encyclopaedia-islamica/abdi-pasha-abdi-pasa-1-SIM_0076>.
* T. Yazici, “ʿAbdī” Encyclopædia Iranica, I/2, p. 208; una versió actualitzada es troba disponible en línia a http://www.iranicaonline.org/articles/abdi-pen-name-of-abd-al-rahman-pasha-ottoman-official-and-historian-d-1692 (consultat el 29 de gener del 2014).Registres d'autoritat WorldCat GND (1) LCCN (1) VIAF (1) ISNI (1) SUDOC (1)
# Arisemus mariannae

Arisemus mariannae és una espècie d'insecte dípter pertanyent a la família dels psicòdids que es troba a Amèrica: Puerto Rico.

## Referències

* ↑ uBio (anglès)
* 1 2 R. Wagner i E. C. Masteller, 1996. New Moth Flies (Diptera: Psychodidae) and a Key to Species from Puerto Rico. Proc. Entomol. Soc. Wash., 98(3), pp. 450-464. «Enllaç».
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Província d'Êlih

Êlih (turc: Batman; àrab: باتمان, Bātmān, contracció de muntanyes Bati Raman) és una província turca al Kurdistan que forma part del sud-est d'Anatòlia.
La província és important a causa de l'explotació de les seves reserves de petroli. La refineria de petroli va ser fundada el 1955. Hi ha un oleoducte de 494 km des de Batman fins a la ciutat turca d'Iskenderun.
El cotó és el producte agrícola principal. Una línia de ferrocarril connecta Batman amb Diyarbakir i Elâzığ. El riu Batman travessa la província.
Batman, amb 246.700 habitants, és la capital provincial.
La província és també interessant des d'un punt de vista arqueològic. Entre els llocs d'interès s'inclouen el monestir d'Imam Abdullah Dervish i els ponts de Camiü‘r Rızk i Hasankeyf.

## Districtes

La província d'Êlih es divideix en 6 districtes (el districte de la capital apareix en negreta):
* Êlih
* Beşiri
* Gercüş
* Hasankeyf
* Kozluk
* Sassun

## Notes i referències

* ↑ Distribució dels kurds - Globalsecurity.org..
* ↑ .Turquia no registra l'etnicitat en cens, i no hi ha així cap xifra oficial verificable. Vegeu Kurds

## Enllaços externs

* The Guardian – What's in a name? Too much in Turkey
* Mapes de les regions kurdes per GlobalSecurity.org
* Mapa de la distribució de la població kurda per GlobalSecurity.org
* Informació turística al lloc web del projecte de promoció d'Anatòlia del Sud-est Arxivat 2009-03-21 a Wayback Machine. (anglès)
# Jean Hélion

Jean Hélion (Couterne, Normandia, 21 d'abril de 1904 – París, 27 d'octubre de 1987) fou un artista francés. Va iniciar la seua carrera en l'àmbit de l'abstracció i, en una segona etapa, es va aproximar a la pintura figurativa. La trajectòria de Jean Hélion és fonamental en la recerca de la llibertat expressiva i interés investigador, forma part de les grans línies que marquen les avantguardes artístiques dels anys trenta.
La seua obra està lligada a la d'artistes representats en les col·laboracions de l'IVAM, a les que s'unirà pròximament París 1930. De la mateixa manera enriqueix la visió de l'art europeu posterior a la Segona Guerra Mundial, sense la qual difícilment podria entendre's la situació de les actuals arts plàstiques.
A finals dels anys vint i trenta, Jean Hélion, va estar vinculat amb Theo van Doesburg a la revista Art Concret, el grup Abstraction-Création, és a dir, a una pintura abstracta de caràcter racional, geomètric, elemental. Amb el pas del temps evolucionarà cap a la figuració.
Fora del món artístic, Hélion es va traslladar als Estats Units a juliol de 1936. Va tornar a França durant la Segona Guerra Mundial en 1940, i es va unir a l'exèrcit.
L'obra Équilibre forma part d'una col·lecció d'obres realitzades entre 1933-1935 on l'autor ha analitzat diferents estats d'equilibri visual i compositives. És un quadre abstracte que actualment es troba a l'IVAM. Pintada l'any 1933, és un oli sobre llenç de 60 x 73 cm

## Referències

* ↑ Oliveras, Jaume Vidal. «Jean Hélion» (en castellà), 31-03-2005. [Consulta: 17 novembre 2021].
* 1 2 Hélion, Jean. Jean Hélion.. Valencia: IVAM Centre Julio González. ISBN 84-7579-991-4.
* ↑ «Jean Hélion - 40 obras de arte - pintura». [Consulta: 17 novembre 2021].
# Bremerton

Bremerton és una població dels Estats Units a l'estat de Washington. Segons el cens del 2000 tenia 37.259 habitants.

## Demografia

Segons el cens del 2000, Bremerton tenia 37.259 habitants, 15.096 habitatges, i 8.468 famílies. La densitat de població era de 634,9 habitants per km².
Dels 15.096 habitatges en un 30,2% hi vivien nens de menys de 18 anys, en un 38,4% hi vivien parelles casades, en un 13,3% dones solteres, i en un 43,9% no eren unitats familiars. En el 35,4% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,5% tenia menys de 18 anys, un 15,5% entre 18 i 24, un 30,3% entre 25 i 44, un 17,2% de 45 a 60 i un 12,5% 65 anys o més.
L'edat mediana era de 31 anys. Per cada 100 dones de 18 o més anys hi havia 103,7 homes.
La renda mediana per habitatge era de 30.950 $ i la renda mediana per família de 36.358 $. Els homes tenien una renda mediana de 28.320 $ mentre que les dones 23.523 $. La renda per capita de la població era de 16.724 $. Aproximadament el 16% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bremerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bremerton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Marc Minuci Auguri (tribú)

Marc Minuci Auguri (en llatí Marcus Minucius Augurinus) va ser un magistrat romà del segle iii aC. Formava part de la família Augurí, una branca de la gens Minúcia.
Va ser elegit tribú de la plebs l'any 216 aC i va introduir una llei, Minucia de triumviris mensariis on s'establien els triumvirii mensarii.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 420.